સામાન્ય રીતે યુવા મતદારો ચૂંટણીપ્રક્રિયાથી અળગા રહે છે. યુવાનોની રાજકીય ક્ષેત્ર તરફની ઉદાસીનતા ગંભીર બાબત ગણાતી હતી. છેક 1990 સુધી ભારતમાં જ નહિ, પણ વિશ્વમાં એ સ્થિતિ પ્રવર્તતી હતી. સમયાંતરે શિક્ષણનો વ્યાપ વધ્યો, મતદાન પ્રત્યે જાગૃતિ વધી અને હવે આજે 21મી સદીના પ્રથમ દોઢ દશકામાં સ્થિતિ બહુ જ આશાસ્પદ થઈ ગઈ છે. યુવાનો ન કેવળ મતદાન કરતા થયા છે, પણ પોતાને માફક આવતી વિચારધારાને ખુલ્લું સમર્થન પણ આપતા થયા છે.